સરહદી વાવ તાલુકા મથકે બની રહેલ આશરે રૂપિયા 3 કરોડના ખર્ચે અદ્યતન હોસ્પિટલ આકાર પામી રહી છે. આ બિલ્ડીંગનું બાંધકામ પી.આઈ.યુ. દ્વારા કરવામાં આવી રહ્યું છે. જોકે, તેમાં પાયાથી જ ભ્રષ્ટાચાર આચરવામાં આવ્યો હોવાની બૂમરાડ ઉઠવા પામી છે. બાંધકામમાં એકદમ હલકી કક્ષાનું મટિરિયલ્સ વપરાઈ રહ્યું છે. અહીંયા ચાલી રહેલ આર.સી.સી. બીમમાં પણ ગેરરીતિઓ આચરવામાં આવી છે. તો વળી નીચે લેન્ટરની કામગીરીમાં પણ સિમેન્ટનું પ્રમાણ નથી. અને કોઈ સેન્ટિંગનો ઉપયોગ પણ કરાયો નથી.